Kanadalik bolalar murabbiyi Facebook’dagi sahifasiga svastika rasmini qo‘ygani uchun ishdan haydaldi

Kanadaning North Delta Minor Hockey Association xokkey akademiyasi bolalar murabbiyi Kristofer Zandau o‘zining Facebook’dagi sahifasiga svastika rasmini qo‘ygani uchun iste’foga chiqarildi, deb xabar bermoqda CBC News.

Zandauning shogirdlaridan birining otasi fotosuratni ko‘rib qolib, Kanada xokkey assotsiatsiyasiga murabbiy ustidan shikoyat qilgan. Murabbiy esa tarix shinavandasi ekanligini aytib, rasmni o‘chirishni istamagan. Shuningdek, uning sahifasidan Adolf Gitlerni olqishlovchi rasmlar ham topilgan.
2014-yil 1-noyabrdan buyon Zandau akademiyada ishlamayapti, uning barcha sobiq shogirdlaridan esa tashkilot rahbariyati kechirim so‘ragan.